ഇന്ത്യക്കാര്ക്ക് സെപ്റ്റംബര് ഒന്ന് മുതല് ഒമാനില് പ്രവേശിക്കാം മസ്കത്ത്: ഇന്ത്യക്കാര്ക്ക് സെപ്റ്റംബര് ഒന്ന് മുതല് ഒമാനില് പ്രവേശിക്കാം. ഒമാനിലേക്ക് മടങ്ങാന് ഏപ്രില് അവസാനവാരമാണ് ഒമാന് ഇന്ത്യക്കാര്ക്ക് പ്രവേശനവിലക്ക് ഏര്പ്പെടുത്തിയത്. പത്തുദിവസത്തേക്ക് ഏര്പ്പെടുത്തിയ വിലക്ക് ഇന്ത്യയിലെ കോവിഡ് സാഹചര്യം വഷളായതിനെ തുടര്ന്ന് നീണ്ടുപോകുകയായിരുന്നു. വിലക്ക് അവസാനിക്കുകയാണെന്നും സെപ്റ്റംബര് ഒന്ന് മുതല് ഇന്ത്യക്കാര്ക്ക് നേരിട്ട് രാജ്യത്തേക്ക് പ്രവേശിക്കാമെന്നും ഒമാന് ഭരണകൂടം അറിയിച്ചു. ഒമാന് അംഗീകരിച്ച രണ്ട് ഡോസ് വാക്സിന് സ്വീകരിച്ചവര്ക്കായിരിക്കും പ്രവേശന അനുമതി. യു.എ.ഇക്ക് പുറമെ ഒമാന് കൂടി ഇന്ത്യക്കാര്ക്കുള്ള പ്രവേശനവിലക്ക് അവസാനിപ്പിച്ച സാഹചര്യത്തില് പ്രവാസികളുടെ പ്രതിസന്ധി ഘട്ടംഘട്ടമായി പരിഹരിക്കപ്പെടുകയാണ്. ഒന്നര വര്ഷത്തെ നേരിട്ടുള്ള പ്രവേശനവിലക്ക് അവസാനിപ്പിച്ചു കൊണ്ട് കുവൈത്തും കഴിഞ്ഞദിവസം പ്രഖ്യാപനം നടത്തിയിരുന്നു.